open-index/open-wikipedia-markdown huggingface dataset:
Torje Olsen Solberg

**Torje Olsen Solberg** (født 11. februar 1856 på Kvastad i tidligere Holt kommune, død 1. oktober 1947) var en norsk gårdbruker og politiker for Venstre.

Torje Olsen hadde utdanning fra underoffisersskolen i Kristiansand og fra amtsskole. Han var også et års tid i Amerika. I 1885 gifta han seg med Bente Solberg og overtok hennes gård, som han da tok etternavn etter.

Han var medlem av Holt herredsstyre fra 1896 til 1898 og igjen fra 1905 til 1919. Han var varaordfører fra 1905 til 1910 og fra 1914 til 1916. Han hadde også flere andre kommunale og fylkeskommunale verv. Han var med på å starte Holt Meieri og å få oppretta Holt landbruksskole.

Solberg var vararepresentant til Stortinget fra Holt krets i Nedenes amt i tre valgperioder fra 1913 til 1921. Han møtte for Jens Marcussen i deler av 1918-sesjonen.

## Referanser




## Eksterne lenker
*
Johannes VII

**Johannes VII** (født ca 650 i Rossano i Calabria, død 18. oktober 707 i Roma ) var pave fra 1. mars 705 til sin død 18. oktober 707.

## Liv og virke
### Bakgrunn
Likesom sin forgjenger og flere andre paver i den bysantinske tiden for pavedømmet, var Johannes VII av gresk herkomst. Han var sønn av Blatta (c. 627–687) og Platon; faren var *cura palatii urbis Romae*, *curator* ved Palatinen.  Dette gjør Johannes til den første pave som var sønn av en bysantinsk embedsmann. Hans farfar var Theodorus Chilas (ca. 600 – etter 655), var en bysantinsk senator i 655. 

Innen han ble pave var Johannes rektor over de apostoliske patrimonier ved Via Appia.

### Pontifikat
Han besteg pavestolen den 1. mars 705. Johannes hadde gode relasjoner med langobarderne, men desto dårligere med keiser Justinian II. I 692 var det konsil som Konstantinopel anordnet uten å innby andre biskoper enn grekere. Justinian sendte konsilets beslutninger til Johannes, men paven sendte dem bare tilbake uten det være seg godkjennelse eller fordømmelse.

Johannes lot oppføre flere nye bygninger og restaurere kirker i Roma. Han påbegynte blant annet et pavelig palass, *episcopium*, ved foten av Palatinen, muligens på det sted der hans foreldrehjem lå. De fresker han lot utføre i kirken Santa Maria Antiqua på Forum Romanum oppviser i sitt formspråk en tydelig bysantinsk innflytelse.

I tilslutning til den daværende Peterskirken lot Johannes oppføre et kapell dedisert ttil Jomfru Maria, iblant kalt Oratorio di Papa Giovanni VII. Kapellet ble revet i samband med byggingen av den nåværende Peterskirken, men to kostbare mosaikkfragment ble reddet for ettertiden. Det ene, *Kongenes tilbedelse*, bevares i kirken Santa Maria in Cosmedin, mens det andrae et portrett av paven som holder i en modell av kapellet, er i de såkalte Grotte Vaticane under Peterskirken. Paven framstilles med kvadratisk nimbus, noe som innebærer at han levde på tiden for mosaikkens tilblivelse.

Han restaurerte også klosteret i Subiaco som var blitt ødelagt av langobardene i 601.

Johannes døde i det palass han lot oppføre på Palatinen og ble begravet i det oratorium han lot oppføre i Peterskirken.

## Referanser

## Litteratur
* ''Catholic Encyclopedia'' Volume VIII (1910)
* Claudio Rendina: *I Papi. Storia e segreti*, Newton Compton, Roma, 1984.

## Eksterne lenker
*
Margit Dale

**Margit Dale** (født 9. mars 1975) er en norsk tradisjonsmatformidler, matblogger, kokebokforfatter, programleder og politiker (Sp). 

Dale er utdannet sykepleier og heimkunnskapslærer og er blant annet kjent som programleder for TV 2-seriene *Fjellmat* og *Kystmat* hvor hun deltok sammen med Rune Andersen og Trond Moi. 

Første sesong av TV-serien *Fjellmat* ble vist på TV 2 i 2015, og i 2017 viste TV 2 sesong 2 av serien. I 2019 var hun sammen med Rune Andersen og Trond Moi aktuell med TV-serien *Kystmat* på TV 2. *Kystmat* sesong 2 ble innspilt sommeren 2019 og ble vist på TV 2 våren 2020. Margit Dale deltok også i NRK-serien *[[Folkeopplysningen]]* i 2018. Hun slaktet et lam i programmet, og det resulterte i at flere av de andre deltakerne i programmet trakk seg.

I 2015 var hun medforfatter for kokeboka *Rune & Margit & Moi – I Setesdals kulinariske skattkammer* og er også delaktig i en ny kokebok med tittel *Kystmat* (2020).

Margit Dale er oppvokst på slektsgården Systog Dale i Valle. I 2003 overtok hun slektsgården etter sin far og er bosatt der. Ifølge boken *Rune & Margit & Moi - I Setesdals kulinariske skattkammer* var oppveksten preget av matauk og matlaging etter gamle lokale tradisjoner.  
I 2011 ble hun valgt inn i kommunestyret i Valle kommune for Senterpartiet. Hun fikk fornyet tillit i kommunestyret i Valle ved valgene i 2015 og 2019. Ved fylkestingsvalget 2019 ble hun også valgt inn i fylkestinget og fylkesutvalget i det nye fylket Agder.

Hun er gift med Frode Verpe som hun har tre barn sammen med.
__NOTOC__
## Utgivelser
* *Rune & Margit & Moi – I Setesdals kulinariske skattkammer*, Vigmostad & Bjørke, Bergen 2015
* *Kystmat*, med Rune Andersen og Trond Moi, Vigmostad & Bjørke, Bergen 2020
**Heimelaga - Oppskrifter og kvardagslykke frå Margits kjøkken*, Vigmostad & Bjørke, Bergen 2021
**Naturleg - Enkle matoppskrifter og jordnære gleder*, Vigmostad & Bjørke, Bergen 2022
**Setesdal - Kulinariske skattar og levande tradisjonar,* Systog Dale Produksjoner, Valle 2024

## TV-program
* *Fjellmat* – med Rune Andersen og Trond Moi, TV2, 2015 og 2017
* *Folkeopplysningen*, NRK, 2018
* *Kystmat* – med Rune Andersen og Trond Moi, TV2, 2019 og 2020

## Referanser


## Eksterne lenker
* Margit Dales hjemmeside
* Om Margit Dale på Setesdalswiki
Kaan Kairinen

**Kasper Kaan Özden Kairinen** (født 1998) er en finsk fotballspiller som spiller for den tsjekkiske klubben Sparta Praha.

## Klubbkarriere
### Inter Turku
Kairinen kom opp igjennom ungdomsavdelingen til Inter Turku, og fikk sin debut i Veikkausliiga 25. oktober 2014 mot FF Jaro. Han kom inn for Kalle Kauppi i det 70 minutt i 0-1 tapet på hjemmebane. Kairinen ble den nest yngste spilleren i Inter Turkus historie som har spilt for klubben, da han debuterte i en alder av 15 år.

### Midtjylland
Den 1. februar 2016 signerte Kairinen en treårskontrakt med . Kairinen fik sin debut i 5-2 tapet borte mot SønderjyskE 12. mai 2017 da han kom inn i det 90. minutt for sin landsmann Markus Halsti.

#### Skive
Den 15. august 2017 ble Kairinen lånt ut til 1. divisjons klubben Skive ut året.  Kairinen fikk sin debut 20. august 2017 i 2-2 kampen hjemme mot Velje, da han kom inn i det 78. minutt for Ayinde Lawal.

#### Inter Turku
Den 6. august 2018 ble Kairinen lånt tilbake til gamleklubben Inter Turku ut sesongen 2018.

#### HJK
Den 14. november 2018 ble det klart at Kairinen ble lånt ut til HJK ut sesongen 2019. Kairinen debuterte i hjemme kampen mot HIFK i Suomen Cup, han scoret også sitt første mål for klubben i Suomen Cup i 4-1 seieren borte mot Lahti.

#### Lillestrøm
Den 5. januar 2020 ble det klart at Kairinen ble lånt ut til OBOS-liga laget .

## Landslagskarriere
Kairinen fikk sin debut på Finlands landslag 8. januar 2019 i vennskapskampen mot Sverige, han kom inn etter 54 minutter for Rasmus Schüller.

## Referanser


## Eksterne lenker
*
Katri Kulmuni

**Katri Briitta Ilona Kulmuni** (født 4. september 1987 i Torneå) er en finsk politiker Centern (Finland). Hun har vært medlem av Finlands riksdag siden 2015. Siden 2019 er hun styreleder for sitt parti og Finlands finansminister. I Antti Rinnes regjering var hun næringsminister, og da hun i september ble partileder ble hun også visestatsminister. Etter at Sanna Marins regjering tiltrådte 10. desember 2019 ble hun finansminister. Kulmuni gikk av som finansminister den 5. juni 2020. Noen dager tidligere hadde avisen Suomen Kuvalehti avslørt at Kulmuni hadde brukt konsulenttjenester for nærmere 50 000 euro, som hun hadde latt ministeriet betale.

## Referanser


## Eksterne lenker
* 
* 
*
Maria Ohisalo

**Maria Karoliina Ohisalo** (født 1985) er en finsk politiker og representerer Gröna förbundet. Hun var finsk innenriksminister først i Regjeringen til Antti Rinne fra 6. juni 2019 til 10. desember så i Sanna Marins regjering fra 10. desember 2019 til 19. november 2021.

I 2019 ble hun valgt til Gröna Forbundets partileder uten motkandidat.

## Referanser


## Eksterne lenker
* 
*
Endre Asbjørnsen Ugland

**Endre Asbjørnsen Ugland** (født 7. februar 1854 i Greipstad, død 26. desember 1918 i Kristiansand) var en norsk lærer, gårdbruker, handelsmann og politiker for Venstre.

Ugland gikk 1869–70 på Søgne Lærerskole og var deretter lærer i rundt fem år. I 1875 kjøpte han gården Underåsen i Greipstad og dreiv denne. Han var også landhandler og trelasthandler, i tillegg til at han dreiv ei mølle og et sagbruk. I 1887 solgte han Underåsen og overtok farsgården til kona, Stokkeland, og flytta dit.

Han var medlem av herredsstyret i Greipstad 1892–1904 og 1907–10 og varaordfører 1896–1901. Han var forlikskommissær fra 1898 og noen år formann i skolestyret. Ellers var han formann i såvel skogselskapet i amtet som i Vest-Agder folkevæpningssamlag. Han var også ordfører for forstanderskapet i den lokale sparebanken. Han satt i landsstyret i Norges Landmandsforbund.

Ugland var valgmann for Søgne ved alle valga fra 1888 til 1903. Han satt på Stortinget som representant for Oddernes krets i Lister og Mandals amt i periodene 1913–15 og 1916–18. I den første perioden var han medlem av tollkomiteen og valgkomiteen, i den andre av landbrukskomiteen. På grunn av sjukdom hadde han forfall heile 1918-sesjonen, og han døde på slutten av året. Ugland var vararepresentant i periodene 1904–06 og 1907–09.

## Referanser




## Eksterne lenker
*
Liste over statsledere i 454 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html 
* East Asia: A Cultural, Social, and Political History, Volume I: To 1800: A Cultural, Social, and Political History
Moro

**Moro** kan vise til:

* Moro (distrikt), et distrikt i provinsen Santa i regionen Ancash i Peru
* Moro (folk), en etnisk noe uenhetlig folkegruppe
* Moro-opprøret, en væpnet konflikt mellom segmenter av moro-folket og de amerikanske væpnede styrker under den filippinsk-amerikanske krig
* Aldo Moro, en italiensk politiker 
* Moro Province, en provins på Filippinene 
* Moro-vers, ei norsk barnebok med rim og regler skrevet av André Bjerke
Petersen

**Petersen** kan vise til:

* Petersen-grafen, en kubisk graf med ti hjørner, oppkalt etter den danske matematikeren Julius Petersen, som først publiserte denne grafen i 1898
* Petersen Automotive Museum, ligger på Wilshire Boulevard langs Museum Row i Miracle Mile-området i Los Angeles

## Personer

* Alf Tande-Petersen, en norsk programleder, forfatter og journalist
* Ellen Dorrit Petersen, en norsk skuespiller
* Jan Petersen, en norsk tidligere offentlig tjenestemann og politiker
* Nils Petersen, en tysk fotballspiller
* Thorstein Petersen, en færøysk banksjef, sakfører og politike
* Wolfgang Petersen (1941–2022), en tysk filmregissør og -produsent
Robby Roarsen Haugli

**Robby Roarsen Haugli** (født 26. november 1974) er en norsk tidligere padler som representerte Strand Kajakk-Klubb.

Han vant 24 NM-gull og 58 NM-medaljer i perioden 1993–2003.

## Medaljer i norske mesterskap

## Se også
* Norgesmesterskapet i enerkajakk
* Norgesmesterskapet i toerkajakk
* Norgesmesterskapet i firerkajakk

## Eksterne lenker
* Profil på padling.juul.no
Arne Bent Fevang

**Arne Bent Fevang** (født 18. desember 1943) er en norsk tidligere padler som representerte Tønsberg Kajakklubb.

Han vant ett NM-gull og ni NM-medaljer i perioden 1964–1972.

## Medaljer i norske mesterskap

## Se også
* Norgesmesterskapet i enerkajakk
* Norgesmesterskapet i toerkajakk

## Eksterne lenker
* Profil på padling.juul.no
Sverre Petlund

**Sverre Petlund** (født 29. februar 1960) er en norsk tidligere padler som representerte Oslo Kajakklubb.

Han vant 13 NM-gull og 35 NM-medaljer i perioden 1988–1999. 14 av medaljene kom i K2 med Knut Holmann som makker. 
De øvrige medaljene kom i K4, også da alltid sammen med Knut Holmann.

## Medaljer i norske mesterskap

## Se også
* Norgesmesterskapet i toerkajakk
* Norgesmesterskapet i firerkajakk

## Eksterne lenker
* Profil på padling.juul.no
Mammie Duchesne-Vauvert

**Maren Margrethe ''«Mammie»'' Duchesne-Vauvert** (født Claussen 8. desember 1867 i Arendal, død 28. januar 1950 i Porsgrunn) var en norsk forfatter, lærer og oversetter.

## Familie
Mammie Duchesne-Vauvert var datter av handelsmannen Emil Claussen og hans første hustru Maren Margrethe Schlanbusch. Hun ble 12. januar 1895 gift i Østerrike med ingeniør Nils Duchesne-Vauvert (1868-1898). Nils Duchesne-Vauvert ble i 1895 ansatt som direktør ved en papirfabrikk i Torda i Siebenbürgen, og døde der i en ulykke tre år senere. De var foreldre til forfatter, journalist, ingeniør og flyver Finn Duchesne de Vauvert (1895-1965). Hun ble også kalt *Maurencie*.

## Liv og virke
Mammie Duchesne-Vauvert underviste tidlig på 1900-tallet i tysk i fødebyen Arendal, i tillegg til at hun arbeidet med oversettelser, blant annet av Rosalie Kochs bok *Eventyr om bjergånden Rübezahl i Riesengebirge* (1900). I 1920-årene skrev hun to barnebøker; *Lille-Dora og andre fortellinger for barn* (1928) og *Lille-Dora reiser med farfar* (1929).

Mammie Duchesne-Vauvert ble stedt til hvile på Østsidens kirkegård i Porsgrunn.

## Bibliografi
* 1928: *Lille-Dora og andre fortellinger for barn*, Damm
* 1929: *Lille-Dora reiser med farfar*, Damm

## Referanser


## Kilder
*
Heierstadloftet

**Heierstadloftet** på Slottsfjellmuseet i Tønsberg er Vestfolds eldste og eneste profane bygning fra middelalderen. Loftet er flyttet  til museet fra gården Heierstad i Hof (i dag Holmestrand) i 1957, den gang museet het Vestfold fylkesmuseum. 

Loftsetasjen var før demonteringen i svært dårlig stand og var dessuten av nyere dato. Derfor er dagens loftsetasje en rekonstruksjon. Bygningen består av et tømret rom i underetasjen og en loftsetasje med to tømrede rom og svalganger på begge langveggene.

Tømmeret er felt vinteren 1406 - 07 og vinteren før viser dendrokronologisk undersøkelse utført av NIKU i 1996. Bygningen er da etter all sannsynlighet oppført i år 1407  Huset er et av de første bygg som er oppført etter svartedauden.

## Referanser


## Litteratur
* 
* Berg, Arne: "Norske tømmerhus frå mellomalderen", bind II, s. 215 ff
* 

## Eksterne lenker
*
Teknologisk forlag

**Teknologisk forlag** var en utgiver av faglitteratur som ble grunnlagt i 1958 av Rudolf Jenssen. Det spesialiserte seg på produksjon av smalere teknisk orientert litteratur og praktiske veiledninger for et bredere publikum. Forlaget ble overtatt av Egmont i 1988 og siden fusjonert med J.W Cappelen, som på sin side ble del av det større konsernet Cappelen Damm. Cappelen Damm fortsatte med å utgi bøker under Teknologisk Forlags imprimatur.

## Referanser
NIR

**NIR** kan være en forkortelse for 

* Nasjonalt introduksjonsregister, et norsk register over enkeltpersoners deltakelse i norskopplæring og introduksjonsprogram
* NI Railways, et nord irsk jernbanseselskap
* **Nordic Issuer Register**, et norsk eierregister for selskaper og fagsystemer til finans- og advokatbransjen i Norge. 
* Norsk intensivregister, et norsk medisinsk kvalitetsregister.

Andre betydninger

* Nir kan også referere til et hebraisk fornavn, på for eksempel Nir Bitton eller Nir Baram. 
* Nir, er også flere stedsnavn i Iran Nir (persisk: نير‎)
Family Hope Center

**The Family Hope Center** er en alternativ klinikk i Pennsylvania, USA grunnlagt i 2002 av Matthew Newell.

Family Hope Center tilbyr et behandlingsopplegg til hjerneskadde barn som består av fysisk aktivitet, tilpasset kosthold og rutiner som må følges. Siden etableringen har også mange skandinaviske pasienter oppsøkt behandling ved klinikken. Norske myndigheter har sponset behandling og reise for totalt 133 millioner kroner, og også danske myndigheter gir offentlig støtte til habiliteringsopphold.

Family Hope Center har ikke gjennomført forskning på sin behandlingsmetode., men har hevdet at barn som deltar i deres habiliteringsprogram har 254 % bedre utvikling enn gjennomsnittet. Danske og norske forskere samarbeidet om en studie som ble publisert i 2013, hvor de sammenlignet barn som var blitt behandlet ved klinikken med en kontrollgruppe, og da de ikke fant signifikante forskjeller konkluderte de med at behandlingen ikke hadde effekt. Denne studien, samt to andre små, kontrollerte studier som vurderte andre intensive habiliteringsporgram, ble i 2017 vurdert av Folkehelseinstituttet, da de laget en rapport som vurderte fire ulike intensive habiliteringsprogram for barn og unge med hjerneskade. Fellesnevneren var at ingen av studiene viste økt fysisk eller kognitiv progresjon, men rapporten påpekte også at dokumentasjonsgrunnlaget fra studiene var av svært lav kvalitet. En annen studie publisert i 2012 hvor man sammenlignet utbyttet av behandlingen med kostnadene konkluderte med at så lenge det ikke fantes dokumentasjon for effekten var det ikke tilrådelig for helsevesenet å bruke penger på opphold ved klinikken. Det har særlig vakt reaksjoner at klinikken tilbyr behandling av pasienter med Downs syndrom.

Grunnlegger Newell har ingen medisinsk utdannelse. Klinikkens medisinske direktør Kristin Clague Reihman er lege, men har også utdannelse i alternative behandlingsformer som akupunktur og homøopati. Hun har promotert Miracle Mineral Solution (MMS) som en kur mot borreliose og autisme, og mener at hun helbredet seg selv for kronisk borreliose med MMS.

## Referanser
Fjordkraft-ligaen 2020/21

**Fjordkraft-ligaen 2020/21** var den 82. sesongen i det øverste nivået i ishockey i Norge. Seriestart for grunnspillet var 3. oktober 2020. Siste kamp i sesongen ble spilt 7. januar 2021. Lagene skulle spille mot hverandre fem oppgjør, totalt 45 serierunder per lag. De åtte beste lagene skulle kvalifisere seg til sluttspillet, mens de to siste må spille kvalifisering mot de to beste lagene fra 1. divisjon om spill i Fjordkraft-ligaen 2021/22. På grunn av Koronaviruspandemien ble grunnspillet ikke ferdigspilt og sluttspill og kvalifiseringskamper ble ikke gjennomført. Den 24. mars 2021 bekreftet NIHF at  rykket direkte ned til 1. divisjon 2021/22 siden de hadde dårligst poengsnitt. 

## Hendelser
* 8. januar 2021 bekreftet generalsekretær i Norges Ishockeyforbund, Ottar Eide, at ligaen vil ha spillepause som følge av totalt 50 smittede av COVID-19 i Storhamar, Stjernen, Sparta, Frisk Asker og Manglerud Star.  
* 29. januar 2021 grunnspillet bestemt redusert fra 45 til 36 serierunder. Sesongavslutning for grunnspillet utsettes til 20. mars.
* 17. mars 2021 ble sesongen avlyst grunnet stort smittetrykk i Koronaviruspandemien. 

## Tabellen

## Lagene

Poengene ble fordelt etter IIHFs trepoengssystem:

*Seier i ordinær spilletid ga 3 poeng
*Seier etter forlengning eller straffeslagskonkurranse ga 2 poeng.
*Nederlag etter forlengning eller straffeslagskonkurranse ga 1 poeng.
*Nederlag i ordinær spilletid ga 0 poeng.

Overtidsperioden spilles med tre mann på hvert lag, og vinnes når et av lagene scorer et mål («sudden death»). Overtidsperioden varer 5 minutter. Hvis kampen stadig er uavgjort avgjøres kampen på straffeslag, hvor hvert lag velger 3 spillere som skal prøve å score på motstanderens mål på best av 3. Hvis kampen stadig er likt etter de 3 straffeslagene fortsetter det i sudden death inntil et av lagene scorer (som omtales som «Game Winning Shot», GWS).

## Resultattabell

## Kvalifisering
Kvalifiseringen ble avlyst grunnet Koronaviruspandemien. NIHF skrev før sesongstart *Dersom det ikke kan gjennomføres kvalifisering mellom Eliteserien og 1. divisjon etter endt seriespill, vil lag ranket nummer 10 fra Eliteserien rykke direkte ned, mens lag ranket nummer 1 fra 1. divisjon vil rykke direkte opp. Dette forutsetter at både Eliteserien og 1. divisjon blir spilt med minimum dobbel serie.* Følgelig rykket  opp fra 1. divisjon og  ned fra Fjordkraft-ligaen.

## Referanser


## Se også
* Mesterligaen i ishockey 2020/21
* NM i ishockey 2021
* 1. divisjon ishockey for menn 2020/21
* 2. divisjon ishockey for menn 2020/21
Maxida Märak

**Ida Amanda Märak,** kjent som **Maxida Märak** (født 17. september 1988 i Skarpnäck, i Söderort, Stockholm i Sverige)  er en svensk-lulesamisk sanger, joiker, rapper, skuespiller og aktivist.

## Liv og virke
Maxida Märak er barnebarnet til jojkeren Johan Märak. Hun er født og oppvokst i Stockholm, men er nå bosatt i Jokkmokk. Maxida Märak er menneskerettighetsaktivist med engasjement for samers rettigheter. Hun har blant annet deltatt i protester mot gruvedrift i Kallak i Jokkmokk i Sverige, i 2015.

I 2014 spilte Maxida Märak inn albumet *Mountain Songs and other Stories* sammen med bluegrassbandet Downhill Bluegrass Band som en kommentar i gruvedebatten. År 2014 deltok hun også i TV-programmet *Sápmi Sessions* på SVT sammen med Aki og King Fari Band. Samme år blev hun også tildelt Såhkie Umeå sameförenings ungdomsstipend med motiveringen: "för sin konstnärliga kvalité och bredd som hon på ett modigt och uttrycksfullt sätt kombinerar med sitt djupa samhällsengagemang för den samiska kulturens framtid". I Sveriges Radios radioteater ”Dagbok från Gallok” fra 2014 høres hun som skuespiller, men har også produsert musikken. Våren 2015 kom en oppfølger til denne. Tillsammen med Timimie Märak har Maxida Märak turnert med konserten "Under asfalten ett fjäll" som beskrives som "et politiskt dansgolv".

I 2015 spilte hun inn VM-låten "Love last forever" til ski-VM 2015 sammen med Mando Diao. Hun medvirker også i filmatiseringen av *Glada hälsningar från Missångerträsk* av Martina Haag oghar tidligere turnert med Giron sámi teáhter. I et års tid fulgte ett filmteam fra Sveriges Television Maxida Märak og den 24. november 2015 ble resultatet vist i form av en TV-serie om henne og hennes søsken Timimie. Dokumentarserien heter "Sápmi Sisters".[12][13] Märak var sommarvärd för Sveriges Radios program Sommar i P1 den 30 juli 2015.[14]

2017 pågikk et samarbeid mellom Märak og fotballklubben Östersunds FK, der hun var kunstnerisk leder ved klubbens "kulturtema" med fordypning i samisk kultur. Märak opptrådte også i pausen på delkonkurransen "Andra Chansen" i Melodifestivalen 2018, der hon framførte sin tolkning av Zarah Leanders klassiske «Vill ni se en stjärna?».

2018 medvirket Märak i et av programmene "Jills veranda", der hun blant annet delte erfaringer med Amerikas urbefolkning. År 2021 var hun en av deltagerne i TV-programmet "Så mycket bättre".

## Filmografi
*2015 – *Glada hälsningar från Missångerträsk*
*2016 – *[[Midnattssol (TV-serie)|Midnattssol]]* (TV-serie)

## Diskografi

**Studioalbum**
* 2014 – *Mountain Songs and Other Stories* (med Downhill Bluegrass Band)
* 2019 – *Utopi*

**EP**
* 2016 – *1*
* 2017 – *5*
* 2019 – *Ärr*
* 2021 – *Så mycket bättre 2021 – Tolkningarna*
* 2022 – *Arvet*

**Singler (utvalg)**
* 2012 – «Mountain Songs» (med Downhill Bluegrass Band)
* 2015 – «Feel That Gold»
* 2016 – «Rebell»
* 2017 – «Andas»
* 2018 – «Baseball Bat»
* 2019 – «Letar lite ljus här»
* 2020 – «Jåhkåmåhkke»
* 2021 – «Eloise»
* 2022 – «NikeSunnas joik»

## Referanser


## Eksterne lenker
*
*
Olav Anderson Øverland

**Olav Anderson Øverland** (født 1. desember 1859 i Finsland, død 5. mars 1930) var en norsk lærer og politiker for Venstre.

Øverland blei uteksaminert fra Kristiansands seminar i 1881 og hadde også utdanning fra Den gymnastiske sentralskole. Han virka som lærer i Holt, Brevik og Kragerø fra 1881 til 1890, og etter dette i Mandal fram til 1927. Han var lenge bosatt i Farsund, der han hadde kommunale og organisasjonsmessige verv.

Han var vararepresentant til Stortinget fra Oddernes krets i Lister og Mandals amt i periodene 1916–18 og 1919–1921. I den første av disse periodene møtte han en del, og han rykka opp til fast representant ved Endre Asbjørnsen Uglands død. Han var medlem av landbrukskomiteen.

## Referanser




## Eksterne lenker
*
Seda Witt

**Seda Witt** (født 1994) er en norsk skuespiller.   

Hun har sin utdannelse fra Nord Universitet (tidl. HiNT) og har medvirket i en rekke film-, TV-, og teaterproduksjoner.  

## Eksterne lenker
*
Sølve Harm

**Sølve Harm** f. Olsen-Hagen (født 30. januar 1911 i Stavanger, død 25. juli 1991 samme sted) var kontorist, kontorsjef og fotograf.

## Liv og virke
Sølve Harm var datter av journalist og politiker Børge Olsen-Hagen. Hun flyttet fra Stavanger til Kristiania da faren ble stortingsrepresentant for Arbeiderpartiet i 1925. 

I 1927 ble hun ansatt ved Arbeidernes Pressekontor, der hun etter hvert fikk tittelen kontorsjef. I 1963 gikk hun over til en stilling som pressefotograf, og fortsatte i stillingen til hun gikk av med pensjon i 1981. Hun tok reportasjeoppdrag, portretter og mange bilder fra teaterscenene i Oslo.

Hun ble gift med Henry Harm (1901–1986), som var journalist i Arbeiderbladet og redaktør.

Hun mottok Kongens fortjenstmedalje i sølv i 1981.

Da hun ble pensjonist, flyttet hun tilbake til Stavanger, hvor hun bodde hos sin søster.

Fotoarkivet etter henne finnes hos Arbeiderbevegelsens arkiv og bibliotek.

## Referanser


## Eksterne lenker
*
Liste over statsledere i 453 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html 
* East Asia: A Cultural, Social, and Political History, Volume I: To 1800: A Cultural, Social, and Political History
Fanny Broch

**Fanny Nathalie Broch** (født 11. desember 1909, død 7. april 2000) var født i Kristiania (dagens Oslo). Hun utdannet seg som kjemiker. I 1945 ble hun ansatt som sosialsekretær ved Christiania Spigerverk, og ble sosialsjef ved samme sted i 1951. 

## Liv og virke
Fanny Broch var pioner som kvinnelig ansatt ved Spigerverket, både som kjemiker og innenfor datidens HMS-arbeid som sosialkonsulent og senere sosialsjef. Blant oppgavene hennes innenfor HMS-feltet var som administrator, med fellesarrangementer for arbeiderne og med individuell oppfølging av de ansatte. Hun bisto ved sykdom, boligmangel og til å skaffe barnehageplasser. 

Broch var datter av ingeniør ved Norges Statsbaner (NSB) Roar Broch og Henny (Henriette) Broch, født Schulz. Hun hadde artium fra reallinjen og praktiserte ved NSBs kjemiske laboratorium i halvannet år. I 1933 ble hun uteksaminert fra kjemilinjen ved Oslo Tekniske Skole (Oslo ingeniørhøgskole). Etter å ha arbeidet ved NSBs laboratorium og hos Ing. A. Rosted ble hun ansatt ved laboratoriet ved Christiania Spigerverk i 1930. Hun var en av de første kvinnelige ingeniørene ansatt ved fabrikkens laboratorium. Astrid Jacobsen ble ansatt som den første kvinnelige kjemiingeniøren ved fabrikken fra 1918-1922. 

På slutten av andre verdenskrig var hun en del av Spikerverkets ledelse da hun sammen med resten av fabrikkens ledere måtte flykte til Sverige etter at direktør Gunnar Schjelderup ble tatt til fange i 1944.

Allerede i 1935 viste hun interesse for arbeidernes velferd og rettigheter da hun søkte jobben som kvinnelig fabrikkinspektør etter Betzy Kjelsberg. I en artikkel i ukebladet *[[Vi selv og våre hjem]]* i 1948 beskrev Broch sitt arbeid som sosialsekretær. Da hadde hun vært ansatt i stillingen i tre år. I artikkelen understreket hun det viktige ved å «ta vare på mennesket bak maskinen.» Ida Knudtzon var Brochs assistent i arbeidet.

Broch arrangerte ferieturer for Spikerverkets pensjonister til fabrikkens feriehjem ved Lyseren fra 1946 og fremover. Hun var også aktivt med i å arrangere bedriftens 100-årsjubileum i 1953.

## Referanser
Karen Elieson

**Karen Elieson** (født 11. april 1723 i Christiania, død 9. desember 1806) var datter av kjøpmann Iver Elieson (1683-1753) og Karen "Kassie" Monsdatter Leuch (27.8.1694–24.6.1765). Etter giftemålet med Christian Ancher er hun også kjent som Karen Ancher (fra 1744 navneforandring til Anker). Hun var del av byaristokratet i Christiania og både formue og forbindelser bidro til at ektemannen fikk mulighet til å opparbeide seg posisjon som en av byens viktigste handelsmenn.

## Referanser


## Eksterne lenker
*
Museumsnettverk for kvinnehistorie

**Museumsnettverk for kvinnehistorie** er et faglig nettverk åpent for museer og beslektede institusjoner. Det driftes av Kvinnemuseet, del av Anno museum, og er ett av totalt 22 museumsnettverk som rapporterer til Kulturrådet.

Formålet med nettverket er å arbeide for at kvinnenes historie blir ivaretatt innenfor museenes forvaltnings- og formidlingspraksiser. Videre skal nettverket fremme formidling med kvinners perspektiver, og være en fagressurs i arbeidet med kvinnehistoriske problemstillinger.

Medlemsinstitusjonene  i nettverket møtes én gang i året. Vanligvis inviteres eksterne  foredragsholdere til å innlede om aktuelle problemstillinger.  Samlingene skal legges hvert andre år til Kvinnemuseet, og går ellers på omgang hos de øvrige medlemsinstitusjonene.

## Prosjekter
«Dokument Hundre kvinner» er et flerårig prosjekt gjennomført av Museumsnettverk for kvinnehistorie som ble fullført i 2015. Prosjektet gikk ut på å intervjue og samle inn blant annet fotografier fra hundre norske kvinner som var 70 år eller eldre da prosjektet ble igangsatt. 2015 ble boka *Hundre kvinner*, skrevet av Kari Gjerstadberget og med Kari Sommerseth Jacobsen som redaktør, gitt ut som en del av prosjektet.

«Nå begynner' a med det der igjen» er et prosjekt påbegynt vinteren 2019 og som skal ferdigstilles mars 2021. Prosjektet er støttet av Kulturrådets museumsprogram. Fase 1 av hovedprosjektet var en kartlegging av norske museers arbeid med kjønn i sine samlings- og formidlingsprakis. Den ble fullført høsten 2019. Rapporten «En følelse av fokus» er basert på funnene og ble publisert digitalt november 2019.

## Referanser


## Eksterne lenker
*
Mathea Trøften

**Mathea Trøften** (født 13. desember 1856 i Nord-Odal, død 14. oktober 1940 i Nord-Odal) var en norsk kvinnesakskvinne og lærerinne.

## Liv og virke
Anne Mathea Tostensdatter Trøften var født på gården Trauten i Nord-Odal. Faren, Tosten Pedersen Trøften, var ordfører og stortingsmann, og Mathea vokste opp i et intellektuelt stimulerende hjem. I 1876-1877 var hun elev på Christopher Bruuns folkehøgskole "Vonheim" i Gausdal. Her var hun også guvernante for Bjørnstjerne Bjørnsons barn. Her møtte hun tidens store kulturpersonligheter, og fikk sin "åndsdåp", der hun lovet seg selv å arbeide for barn og ungdom i ånden fra folkehøgskolen. Etter dette oppholdt seg i Danmark i 1879-1882 og 1885, der hun var elev ved Askov højskole og andre folkehøyskoler og bodde hos den grundtvigianske presten V.J. Hoff. I Danmark fikk hun nærmere kunnskap om grundtvigianismen, som kom til å sette et sterkt preg på hennes gjerning i skolen.Hun gjennomgikk senere lærerkurs i Seljord i 1887 og fikk stipend til å gjennomføre en studiereise til Danmark i 1903. Etter lærereksamen ved Asker seminar begynte hun i 1884 som lærerinne ved Sagstuen skole i Nord-Odal, der hun ble værende i 38 år.  Mathea Trøften begynte tidlig å interessere seg for kvinnesaken, og var i 1904 med på å stifte Norske kvinners nasjonalråd. Fra 1916 til 1921 var hun medlem av styret i Norges Lærerinneforbund. Hun ble også oppnevnt som medlem av "Den store skolekommisjonen" av 1920, men måtte si fra seg vervet av helsemessige hensyn. I 1914 var hun medutgiver av den lokalhistoriske boka *Minder fra gamle dage i Nordre Odalen*. I 1940 ble hun tildelt Kongens fortjenstmedalje i gull for sin betydelige innsats for ungdommen. I begrunnelsen nevnes både hennes kunnskaper, engasjement for skoleverket og gode pedagogiske evne. Lokalt satte Mathea Trøften store spor etter seg, både når det gjaldt kvinnesaken og allment kulturarbeid. Straks etter hun tiltrådte lærerposten satte hun i gang med ungdomslagsarbeid og tok på seg å dirigere en sangforening. Hun samlet ungdommen hjemme hos seg og var en aktiv foredragsholder. Allerede samme år som Landskvindestemmeretsforeningen ble stiftet i 1898, ble Nordre Odalens led av Landskvindestemmeretsforeningen stiftet hjemme hos Mathea Trøften, som ble foreningens første formann. Foreningen var blant annet svært aktiv foran herredsstyrevalget i 1916, da det ble stilt egen kvinneliste. Som pensjonist gjorde Mathea Trøften en stor innsats i Sanitetsforeningen og for reisningen av Trautskogen kapell i 1931. Hun var søster av Thea Seip.

## Referanser
Maren Dorothea Wilhelmsdatter

**Maren Dorothea Wilhemsdatter Bakke** (født 1794, død 21. august 1878 i Bakkegården i Festningsgaten i Kongsvinger) var en norsk lærer. Hun er kjent for å ha startet og drevet sin egen privatskole, lenge før det var vanlig med kvinnelige lærere.

Den private skolen ble startet litt før 1830, og var en småbarnsskole. Skolen var i mange tiår det eneste skoletilbud for denne aldersgruppen på Kongsvinger. Hun drev skolen til 1860–årene, altså til hun var over 70 år. Skolen lå i hennes hjem, som hun arvet etter sine foreldre. Hun var det eneste av soldat Wilhelm Pedersen Bakke og Anne Olesdatter Bakkes 4 barn som levde til voksen alder. Hun var en liten, nett dame og var forlovet som ung, men kjæresten døde før bryllupet. Hun forlovet seg aldri på nytt.

Det var helt uvanlig på denne tiden at kvinner startet virksomhet på egen hånd. I det offentlige skoleverket kunne de ikke få arbeid. Skoleloven av 1860 ga anledning til å ansette kvinnelige lærere, men bare til håndarbeidsundervisning. Først i 1882 ble den første kvinnelige læreren ansatt ved folkeskolen i Kongsvinger. På bakgrunn av dette har det vært diskutert om Bakke kan ha vært Norges første kvinnelige lærer.

En av hennes elever var Maren Cathrine Dahl, den første kvinne som tok juridisk embetseksamen i Norge.

## Referanser
Rigmor Bech

**Rigmor Bech,** født **Rognerud** (født 12. november 1876 i Arendal, død 22. februar 1938 i Oslo) var en norsk musiker og billedkunstner, datter av Carl Rognerud og Trine Wibe. Hun giftet seg to ganger, først med Fritz Bech og deretter med Einar Holter.

Hun studerte musikk og ble en dyktig pianist. Etter hvert begynte hun å male og var elev av Harriet Backer omkring 1905–06, av Ludvig Karsten fra cirka 1908–10, og André Lhote i Paris fra rundt 1922 til 1924. Bildene hennes var påvirket av kretsen rundt Matisse og hans norske elever.  

Med Holter fikk hun datteren Rigmor Holter (1906-2004), som også ble maler. Datteren fortalte at Rigmor Bech ikke hadde fått lov til å male av sin far som ville at hun skulle bli pianist, men da hun ble gift, begynte hun på Harriet Backers malerskole. Datteren mintes at Herman Wildenwey var svært forelsket i moren hennes; men etter at Rigmor Bech fikk et bilde inn på Høstutstillingen i 1911 og kom i avisen, solgte hun flygelet sitt og dro til Paris etter råd fra Ludvig Karsten, som to ganger hadde fridd til hennes søster Hebby, men fikk nei av hennes far. I stedet dro han ned til Rigmor Bech i Son og malte i lag med henne. Da hun flyttet til Paris, etterlot hun sin 4 år gamle datter hos mannen. Men da sønnen ble drept i Frankrike 17 år gammel, ba hun sin mann om å få ha datteren hos seg i et halvt år. Dermed flyttet datteren 15 år gammel direkte fra Eydehavn - der hun gikk i klasse med Claes Gill - til Paris. André Lhote tok Rigmor Bech og datteren med i Louvre og forklarte kunstverkene for dem. I Oslo fikk datteren Rigmor Holter Christian Krohg som lærer, det siste året han underviste på kunstakademiet og var lei og «fryktelig skarp i tonen». Selv åpnet hun malerskole etter mannens konkurs og fikk leie Krohgs gamle atelier de siste fem årene før det ble revet.

## Referanser
Oslobukta

**Oslobukta** er tidligere navn på en del av indre Oslofjord og en del av Oslos havneområde. Området var langgrunt og er delvis fylt ut. Det gjenværende havneområdet kalles Bispevika og utgjør Bjørvikas østlige gren. På kart fra 1774 ble hele området kalt Bjørvika som er det opprinnelige navnet på området og betyr *byvika* med henvisning til middelalderbyen som lå ved Bjørvikas østre side. 

Området under Ekeberg ble tidligere kalt Opsloe-bugten, Osloviken og Oslo havn; navnet Oslo ble til 1923 brukt om det som senere fikk navnet Gamle Oslo, området der middelalderbyen lå. Området oppsto da Akerselva ble regulert og området bak innskjermingene av elva ble fylt opp for å gjenvinne land. Det oppsto da ei vik mellom Akerselva og Gamlebyen. Tøyenbekken og Hovinbekken munnet ut i bukta. Vika eller bukta gikk i 1820 omtrent opp til dagens jernbanespor; tidligere gikk Bjørvika ved flo sjø opp til Grønlandsleiret, Vaterland bro og Dronningens gate. Området rundt Bjørvikas østside var til brannen i 1624 byens sentrum og et knutepunkt for transport og handel.

Forretningsdrivende lanserte navnet på nytt i 2020 for det nyutviklede strøket rundt Bispevika der det til dels var sjø før bukten ble fylt ut.

## Referanser
Ellen Seip (lege)

**Ellen Dorothea Arup Seip** (1878–1948) var en norsk lege. Hun ble uteksaminert som lege i 1905, og hun virket som ansvarlig lege ved flere tuberkuloseinstitusjoner. Hun medvirket også til ei bok om reformdrakten.

Ellen Seip vokste opp i Kristiania og Trøndelag som datter av Thea Seip, født Trøften, og teolog Karl Seip. Hun hadde en to år eldre søster, Signe.

Foreldrene var sterkt påvirket av grundtvigianismen. Ellen og søsteren ble undervist hjemme; som voksen beskrev hun undervisningen som «meget uregelmessig, men morsom, i høy grad preget av frihet og uavhengig av de allminnelige skoleplaner». Søstrene gikk så Fru Ragna Nielsens skole i Kristiania og ble uteksaminert som privatister fra Gjertsens skole. Signe var privatlærer et år i Nord-Odal, mens Ellen studerte medisin, som en av de første kvinnene i Norge.

Etter medisinsk embetseksamen i 1905 og ei tid ved forskjellige sjukehus, etablerte hun med hjelp av sin mor og søster et sjukehus for tuberkuløse (eller skrofuløse) barn, på Vikanlandet i Stjørdal. Hun var også lege ved skolehjem og sommerkolonier for barn og ved Inntrøndelag husmorskole på Mæle i Stjørdal. Seip stod også for helseundersøkelsene av skolebarn i Stjørdal, som begynte i 1923 etter initiativ fra Stjørdal sanitetsforening, trolig som første landkommune i Norge. Hun pensjonerte seg som lege i 1946.

I 1916 ble Ellen Seip og Rikke Moksnes, som de to første kvinnene, valgt inn i Stjørdal kommunestyre. Seip representerte partiet Venstre og satt i én periode. Hun satt åtte år i det kommunale vergerådet (se barnevern i Norge). Hun satt også mange år i menighetsrådet for Værnes kirke og i styret for Nasjonalforeningen mot tuberkulosen for folkehelsen.

Ellen Seip har fått en gate oppkalt etter seg i Husbyhagen i Stjørdal.

## Referanser
Billy Jacobsen

**Billy Jacobsen** (født 27. oktober 1954 i Harstad) er en norsk journalist og forfatter med bakgrunn fra blant annet NRK og dagspressen.

Han var flere perioder ansatt i *[[Lofotposten]]*, og var redaktør i avisen perioden 1990-95. 

Jacobsen var ansatt i NRK Nordland første gang i 1985-88; og var senere engasjert som utvikler og hovedforfatter av NRK Nordland Fylkesleksikon (overtatt av Arkiv i Nordland i 2016). Han har i en årrekke også vært frilanser for NRK. 

Jacobsen var i 1998-2016 informasjonsrådgiver for Dualog AS og redaktør for selskapets Newsletter, som førte til en rekke reportasjeoppdrag i Europa og Asia. 

Han var i januar 2024 med å stifte Filosofilandskap Lofoten AS, som han er daglig leder av. 

I tillegg til eget forfatterskap har Jacobsen redigert og formgitt flere bøker med nordnorske temaer. Jacobsen er medlem av Norsk faglitterær forfatter- og oversetterforening (NFFO), Nordnorsk forfatterlag (NNF) og Norsk Forfattersentrum.

## Bibliografi

* 2003 *Born@sea : historien om Dualog* – Relation97
* 2004: *Den lille boken om Lofoten* – (essays), JaKo
* 2019: *JACK : et liv i søkk og kav* – (biografi om visesangeren Jack Berntsen), Utenfor Allfarvei Forlag
* 2025: *Anna i Markvatnet : Hamsuns venninne som ble krigshelt* – (biografi), Orkana

## Referanser
Hellas’ herrelandslag i volleyball

**Hellas’ herrelandslag i volleyball** er det greske landslaget i volleyball for menn som konkurrerer for Hellas under Sommer-OL, Volleyball-VM og Volleyball-EM. Landslaget er rangert som nummer 43 på FIVBs verdensranking.

## Se også
*Hellas’ kvinnelandslag i volleyball

## Eksterne lenker
* Forbundets nettside 
* Profil hos *[[FIVB]].org*
Liste over statsledere i 452 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html 
* East Asia: A Cultural, Social, and Political History, Volume I: To 1800: A Cultural, Social, and Political History
Leppespenne

En **leppespenne** eller **selespenne** er en type spenne laget av plast eller metall (vanligvis galvanisert) som ser ut som et rektangel med en stang i midten, hvilket gir spennen to separate åpninger. En leppespenne brukes ved at en stropp føres gjennom den ene åpningen og ut den andre. Ved hjelp av leppespennen kan lengden på stroppen så enkelt justeres. Leppespenner blant annet brukes for å justere seler til kjæledyr, brystholdere, rumpetasker, dykkermasker, redningsvester, caps, våpenreimer, med mer, slik at disse stroppene kan justeres til å være passelig stramme. Leppespenner lages i forskjellige dimensjoner til stropper av forskjellige bredder og tykkelser.

## Historie
Oppfinnelsen av leppespennene kan spores tilbake til en amerikansk patentsøknad fra 1876 sendt inn av Alexander Adamson, med patentnummer 174,459. I patentsøknaden brukes leppespennen til å justere bakstroppene på noen bukseseler.

## Referanser
Drolshammarveien

**Drolshammarveien** (17–161, 2-160) er en vei på Veme i Ringerike. 

Veien ligger på sørsiden av Soknedalsveien (Riksvei 7). Den går fra Skotlandveien, ved Nye Kvernvollen bru, og går i to hovedløp, et sørover og et østover i parallell med Soknaelva. Veien har spredt bebyggelse, men med et noe tettere boligfelt i vestlig del. 

## Bildegalleri

Drolshammarveien 2 (Quicky Fast Food), Veme, Ringerike.jpg|Gatekjøkken i Drolshammarveien 2.
Drolshammarveien 66 og 68, Veme, Ringerike.jpg|Drolshammarveien 66 og 68.
Drolshammarveien 82, Veme, Ringerike.jpg|Tronerud gård i Drolshammarveien 82.
Drolshammarveien 57, Veme, Ringerike.jpg|Drolshammarveien 57.


## Referanser


## Eksterne lenker
*
Ferkingstad gravplass

**Ferkingstad gravplass** i Karmøy kommune ligger på Langåker, et stykke nord for Ferkingstad kirke og sør for selve Ferkingstad.

## Eksterne lenker
* Karmøy kirkelige fellesråd: Ferkingstad gravplass (Kart over gravplassen)
* [Kart over gravlunden](https://darkiv.no/Allslekt/Feltkart/(Karmoey)-Ferkingstad.jpg) (Allslekt)
* Gravsøk på Ferkingstad gravplass (Nettgrav.no)
Norheim gravplass

**Norheim gravplass** i Karmøy kommune ligger på fastlandet, vest for Salhusvegen og øst for Salhusstraumen (Karmsundet). Gravplassen ble tatt i bruk i 1957, men er full, og i 2006 ble ny kirkegård tatt i bruk nord for Norheimvegen, vis-à-vis Norheim kirke.

## Referanser


## Eksterne lenker
* Karmøy kirkelige fellesråd: Norheim gravplass (Kart over gravplassen)
* [Kart over gravplassen](https://darkiv.no/Allslekt/Feltkart/(Karmoey)-Norheim%20kirkegaard%20(gamle).jpg) (Allslekt)
* Gravsøk på Norheim gravplass (Nettgrav.no)
* Fastlandsiå (Norheim menighetsblad) nr. 3/2006, s. 5 og 12 (om den nye gravplassen ved kirken)
Göta Brass Band

**Göta Brass Band** er et brassband med base i Götaland, Sverige.

Korpset ble etablert i 2015.  Brassbandet har flere ganger vunnet det nasjonale svenske mesterskapet. Brassbandet har representert Sverige noen ganger i europamesterskapet for brassband.

## Referanser
Brass Band Wipptal

**Brass Band Wipptal** er et brassband med base i Sterzing, Italia.

Brass Band Wipptal har hevdet seg i en rekke brassbandkonkurranser. Brassbandet har representert Italia en rekke ganger i europamesterskapet for brassband.

## Referanser
Strandjordveien

**Strandjordveien** eller **Strandjordvegen** kan vise til følgende gater og veier i Norge:
* Strandjordveien (Lyngdal)
* Strandjordvegen (Porsgrunn)
* Strandjordveien (Ringerike)
Echthrogaster

***Echthrogaster*** er en slekt av biller som ligner smellere (Elateridae). 

## Utbredelse
Arten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien linderåtevedbiller (Macraulacinae) Fleutiaux, 1922
****** Stammen Echthrogasterini Cobos, 1964
******* Slekten ***Echthrogaster*** Blacknurn, 1900
******** *[[Echthrogaster lugubris]]* Blackburn, 1900

## Litteratur

## Eksterne lenker
* bugguide.net - bildedatabase over nordamerikanske insekter
* Bilde av ''Hemiopsida nova''
*
Spanias herrelandslag i volleyball

**Spanias herrelandslag i volleyball** er det spanske landslaget i volleyball for menn som konkurrerer for Spania under Sommer-OL, Volleyball-VM og Volleyball-EM. Landslaget er rangert som nummer 31 på FIVBs verdensranking.

## Se også
*Spanias kvinnelandslag i volleyball

## Eksterne lenker
* Forbundets nettside
* Profil hos *[[FIVB]].org*
Liste over statsledere i 446 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html 
* East Asia: A Cultural, Social, and Political History, Volume I: To 1800: A Cultural, Social, and Political History
Strandjordveien (Ringerike)

**Strandjordveien** (1, 4, 7, 15, 16)) er en vei på Veme i Sokna i Ringerike.

Strandjordveien går fra Vemeveien, nordover, mellom Piperåsveien og Heggeliveien Dette er ved Vemeveiens nordligste punkt. Gata har spredt bebyggelse, og ligger cirka 150 meter over havet i nordenden.

## Bildegalleri

## Referanser


## Eksterne lenker
*
Proxylobius

***Proxylobius*** er en slekt av biller som ligner smellere (Elateridae). 

## Utseende
Små, avlange, mørke råtevedbiller med lange og kraftige antenner. Antennene er over halve kroppslengden. Pronotum er rundet, noe bredere enn langt, bakhjørnene litt tilbaketrukne. Dekkvingene er nokså jevnbrede med kraftige punktrader.

## Utbredelse
Slekten forekommer i Øst-Asia (Øst-Sibir, Japan, Korea).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien råtevedbiller (Eucnemidae) Eschscholtz, 1829
***** Underfamilien kamråtevedbiller (Melasinae) Fleming, 1821
****** Stammen Xylobiini Reitter, 1911
******* Slekten ***Proxylobius*** Fleutiaux, 1900
******** *[[Proxylobius gardneri]]* (Fleutiaux, 1930)
******** *[[Proxylobius helleri]]* Fleutiaux, 1900
******** *[[Proxylobius longicornis]]* Hisamatsu, 1958
******** *[[Proxylobius orientalis]]* (Fleutiaux, 1896)
## Litteratur

## Eksterne lenker
* Bilde av ''Proxylobius helleri''

*
Ulalume González de León

**Ulalume Ibáñez Iglesias** (født Montevideo, Uruguay 20. september 1932 - død Santiago de Querétaro, Mexico 17. juli 2009), kjent som **Ulalume González de León**, var en uruguayansk forfatter og oversetter. Som forfatter var hun mest kjent for sin lyrikk og diktsamlingene *Plagio* og *Plagio II*. Hun levde det meste av sitt liv i Mexico, og hadde et betydningsfullt virke som oversetter for det meksikanske markedet.

## Bakgrunn
Begge Iglesias' foreldre, Sara de Ibáñez og Roberto Ibáñez, var publiserte diktere. Også hennes søstre, Suleika Ibáñez og Solveig Ibáñez, var forfattere.

Iglesias giftet seg med den meksikanske arkitekten Teodoro González de León i Paris i 1948, og flyttet samme år til Mexico.

## Arbeid
Iglesias' oversettelser hadde stor betydning for meksikansk lyrikk. Hun oversatte fra engelsk, fransk, italiensk og portugisisk. Blant oversettelsene hennes finnes verker av Valéry Larbaud, E.E. Cummings, Lewis Carroll, Yves Bonnefoy, Elizabeth Bishop, Ted Hughes, Luís de Camões, Gérard de Nerval og Jules Supervielle.

Hun valgte å kalle diktsamlingene sine for *Plagiat*, da hun var overbevist om at alt allerede er sagt: Nye verk handler om å omskrive, omarrangere og rekonstruere ett stort verk. Professor Efraín Barradas ved University of Florida har sammenlignet poetikken hennes med ideen om *[[Objet trouvé|readymades]]* hvor kunstverket blir til gjennom minimal bearbeiding av noe allerede eksisterende.

Hun var med i redaksjonen til magasinene *Plural*, *Vuelta* og *Letras Letras*.

## Referanser